ang kaniyang katawan ay waring siyang lelong at ang mga paay siyang apo, samantalang ang kaniyang mga sapatos ay naglalayag mandin sa katihan yaon ay dalawang malalaking sapatos marinero na tumututol ng laban sa uod na may balahibo na nasa kaniyang ulo na gaya ng matinding tutol ng isang kombento na nasa piling ng isang exposicion universal si camaroncocido ay saga, ang matanday kayumanggi; yaon ay walang buhok sa mukha kahit lahing kastila, ang indio ay may patilla at bigoteng mapuputi, mahahabat madalang. ang paningin ay malikot. kung tawagin siyay tio kiko, at, gaya ng kaniyang kaibigan ay nabubuhay din siya sa pamamahayag: siya ang nagpapatawag ng mga palabas at nagdidikit ng mga kartel ng mga dulaan. siya marahil ang tanging pilipino na kahit naka chistera at lebita ay nakapaglalakad nang hindi ginagambala, gaya rin naman ng kaniyang kaibigan na siya ang tanging kastila na nagtatawa sa karangalan ng lahi.